
Ansøgning om merit for praktik på Lærer- og Meritlæreruddannelsen 
Du skal være optaget eller have søgt om optagelse på læreruddannelsen, Meritlæreruddannelsen eller enkeltfag på Læreruddannelsen på Københavns Professionshøjskole for at kunne søge merit.

Hvis du søger merit til flere praktikforløb på læreruddannelsen, skal der udfyldes en særskilt ansøgning inkl. dokumentation for hver praktik.
Ved ansøgning om merit for praktik i dansk, skal du angive, om du søger fra Dansk 1.-6. klasse eller Dansk 4.-10. klasse.

	Fulde navn
	

	Studienummer (evt.)
	

	Fødselsdato
	

	Undervisningsfag, du vil søge merit for praktik i
	

	Navn på den/de skole/r du har været ansat på, da du optjente undervisningserfaring
	

	Navn på skoleleder
	

	Ansættelsestype (barselsvikar, årsvikar, fastansat)
	

	Ansættelsesgrad (antal ugentlige timer i faget)
	

	Ansættelsesperiode(r)
	



Krav til dokumentation
Dokumentation for undervisningserfaring med selvstændigt udarbejdede forløb i de undervisningsfag, der er knyttet til den praktik, der søges merit for:

· Arbejdsplaner 
· Undervisningsforløb
· Skolelederudtalelse

Skolelederudtalelsen
· Omfanget af din undervisningserfaring skal dokumenteres ved en skolelederudtalelse. Her skal skolelederen dokumentere:

1) Ansættelsesgrad og -periode.
2) Antal timer, du har undervist i faget.

· Skolelederudtalelsen skal skrives på skolens brevpapir. Den skal underskrives og gerne stemples. Udtalelsen skal sendes som en pdf-fil.

Dokumentation vedlægges som bilag.

Kriterier
· Meritnævnet behandler kun ansøgninger om merit for praktik på læreruddannelsen efter skriftlig ansøgning.
· Omfanget af undervisningserfaringen skal dokumenteres ved skolelederudtalelse (både ansættelsesgrad og -periode samt timer i faget).
· Merit tildeles efter en individuel vurdering af, om din undervisningserfaring, står mål med læreruddannelsens krav.

Sådan vurderer Meritnævnet din ansøgning
Når nævnet vurderer ansøgninger om merit for praktik, lægger vi især vægt på to forhold:
1. At du har betydelig undervisningserfaring i det fag, du søger merit for praktik i. Vejledende betyder det, at du har haft, hvad der svarer til mindst 1 års undervisning på fuld tid i skolen på klassetrin 1. -10. klasse herunder i det pågældende fag som en del af fast skema. 

2. At du kan arbejde selvstændigt, ansvarligt og i samarbejde med andre om at planlægge, gennemføre, evaluere og udvikle undervisningsforløb i faget. Det skal beskrives (max 1 side) og dokumenteres med skolelederudtalelse, undervisningsplaner mv.  


Studieordning
Når du skal søge merit, er det relevant, at du kender læreruddannelsens studieordning.
· Se beskrivelse af praktik på læreruddannelsen i del 1: Den nationale del af studieordningen. Studieordningerne findes her: Alle studieordninger - Københavns Professionshøjskole
· Det er vigtigt, at du finder den rigtige studieordning. 

Sådan sender du ansøgningen
· Du skal sende ansøgning og dokumentation i én samlet mail. Følg anvisningerne i afsnittet ”Krav til dokumentation”
· Ansøgning og bilag skal fremsendes i pdf-format.
· Send materialet på mail til: Meritnaevn-lu@kp.dk
· I emnefeltet skal du skrive: ”Meritansøgning for praktik”.
· Du modtager meritnævnets afgørelse i din e-Boks. 

